b'\n_START_ARTICLE_\nInformacijos vadyba\n_START_PARAGRAPH_\nInformacijos vadyba \xe2\x80\x93 vadybos princip\xc5\xb3 taikymas informacijos gavimui, organizavimui, kontrolei, skleidimui ir panaudojimui tam, kad b\xc5\xabt\xc5\xb3 u\xc5\xbetikrinama bet kokios organizacijos veikla. Informacija \xc4\x8dia suprantama, kaip vis\xc5\xb3 ru\xc5\xa1i\xc5\xb3 informacija, turinti vert\xc4\x99 (Chuin Wei Choo, 1995 m.).\n_START_SECTION_\nInformacijos vadybos sampratos raida\n_START_PARAGRAPH_\nNuolatinis informacijos svarbos augimas visuomen\xc4\x97s gyvenime ir ekonomikoje nul\xc4\x97m\xc4\x97 informacijos am\xc5\xbeiaus sampratos atsiradim\xc4\x85. Iki 1970 \xe2\x80\x93 \xc5\xb3j\xc5\xb3 daugiausiai d\xc4\x97mesio buvo sutelkta dokumentacijai, popierin\xc4\x97ms dokumet\xc5\xb3 rinkmenoms, ta\xc4\x8diau kartu su informacijos gaus\xc4\x97jimu ir technologij\xc5\xb3 plitimu nuo 1970 \xe2\x80\x93 \xc5\xb3j\xc5\xb3 informacijos vadyba \xc4\xafgavo kit\xc4\x85 atspalv\xc4\xaf ir prie anks\xc4\x8diau min\xc4\x97t\xc5\xb3 dalyk\xc5\xb3 buvo \xc4\xaftrauktas ir duomen\xc5\xb3 saugojimas. Procesai pritaikomi darbe tapo vis sud\xc4\x97tingesni, nes informacija vis labiau siejosi su technologin\xc4\x97mis galimyb\xc4\x97mis, o kai nuo 1990 \xe2\x80\x93 \xc5\xb3j\xc5\xb3 informacija daugiausia \xc4\x97m\xc4\x97 sklisti tarptautiniais kompiuteri\xc5\xb3 tinklais ir kitomis elektronin\xc4\x97mis priemon\xc4\x97mis, atsirado oficialus informacijos vadybininko vaidmuo. \xc4\x8cia atsirado poreikis itin sud\xc4\x97tingoms operacijoms panaudojant programin\xc4\x99 ir kit\xc4\x85 technin\xc4\x99 \xc4\xafrang\xc4\x85._NEWLINE_Informacijos vadyb\xc4\x85 apibr\xc4\x97\xc5\xbeti m\xc4\x97gino daugelis autori\xc5\xb3, ta\xc4\x8diau kiekvienas j\xc5\xb3 akcentavo skirtingus aspektus, informacij\xc4\x85 \xc4\xafvardijo duomenimis, pavyzd\xc5\xbeiui, Hoven\xe2\x80\x98 as (1995 m.). Informacijos ir duomen\xc5\xb3 sugretinimas da\xc5\xbenai galimas d\xc4\x97l nenugin\xc4\x8dijamos duomen\xc5\xb3 reik\xc5\xa1m\xc4\x97s. Duomenys yra reikalingi ir teikiami kiekvienos veiklos, taip pat duomen\xc5\xb3 ind\xc4\x97lis svarbus sprendm\xc5\xb3 pri\xc4\x97mimo procese kiekviename organizacijos lygmenyje (Levitin ir Redman, 1998 m.). Ta\xc4\x8diau nepaisant duomen\xc5\xb3 svarbos organizacijos veiklos proces\xc5\xb3 eigoje informacijos ir duomen\xc5\xb3 termin\xc5\xb3 atskyrimas \xc4\xafgauna esmin\xc4\x99 reik\xc5\xa1m\xc4\x99 siekiant suprasti informacijos vadybos esm\xc4\x99, kurioje \xe2\x80\x9einformacija \xe2\x80\x93 tai kuriuo nors prasmingu b\xc5\xabdu sutvarkyti, i\xc5\xa1nagrin\xc4\x97ti ir apdoroti duomenys\xe2\x80\x9c, su kuriais atliekami tolimesni veiksmai ._NEWLINE_Kuhlen\xe2\x80\x98 as ir Finke (1998 m.) tvirtina, jog i\xc5\xa1orin\xc4\x97 informacija apie pakitimus susijusiuose aplinkos segmentuose daug svarbesn\xc4\x97 s\xc4\x97kmingai veikti organizacijai nei informacini\xc5\xb3 technologij\xc5\xb3 (IT) valdymas. Pana\xc5\xa1ius argumentus pateikia ir Ch. W. Choo (1998 m.) [1], ta\xc4\x8diau negalima visi\xc5\xa1kai atmesti technologin\xc4\x97s reik\xc5\xa1m\xc4\x97s, intensyviai did\xc4\x97jan\xc4\x8di\xc5\xb3 informacijos sraut\xc5\xb3 valdyme, bet, anot N. Willard, informacija \xe2\x80\x93 tai duomenys ar faktai organizuoti \xc4\xaf tiksl\xc4\x85, kurio esm\xc4\x97 suma\xc5\xbeinti neapibr\xc4\x97\xc5\xbetum\xc4\x85 (2004 m.).\n_START_SECTION_\nS\xc4\x85sajos tarp informacijos vadybos bei informacijos i\xc5\xa1tekli\xc5\xb3 vadybos\n_START_PARAGRAPH_\nInformacijos bei informacijos i\xc5\xa1tekli\xc5\xb3 vadybos yra glaud\xc5\xbeiai susijusios tarpusavyje, tod\xc4\x97l da\xc5\xbenai autoriai jas sutapatina nenubr\xc4\x97\xc5\xbedami grie\xc5\xbetos ribos tarp vienos ir kitos. \xc5\xa0ias vadybas papras\xc4\x8diau suprasti gilinantis \xc4\xaf kiekvieno \xc5\xbeod\xc5\xbeio apibr\xc4\x97\xc5\xbeim\xc4\x85 s\xc4\x85vokoje._NEWLINE_Informacija (lot. informatio \xe2\x80\x93 \xe2\x80\x9ei\xc5\xa1ai\xc5\xa1kinimas\xe2\x80\x9c, \xe2\x80\x9eprane\xc5\xa1imas\xe2\x80\x9c) \xe2\x80\x93 informacija \xe2\x80\x93 tai kuriuo nors prasmingu b\xc5\xabdu sutvarkyti, i\xc5\xa1nagrin\xc4\x97ti ir apdoroti duomenys, su kuriais atliekami tolimesni veiksmai._NEWLINE_I\xc5\xa1teklius - \xc5\xbevelgiant organizacijos kontekste tai \xc5\xbemon\xc4\x97s, laikas, finansiniai i\xc5\xa1tekliai.._NEWLINE_Vadyba - vadybos teoretik\xc5\xb3 po\xc5\xbei\xc5\xabriu vadybin\xc4\x97 veikla - tai visumin\xc4\x97 organizacijos valdymo veikla (Sakalas ir kt., 2000; Vadyba\xe2\x80\xa6, 1991; Stoner ir kt., 1999). Klasikin\xc4\x97s vadybos funkcijos yra planavimas, organizavimas, vadovavimas, kontrol\xc4\x97 ._NEWLINE_Informacijos vadyba, anot T. D. Wilson, nagrin\xc4\x97ja informacijos vertybinius, kokybinius, nuosavyb\xc4\x97s, panaudojimo ir patikimumo organizacijos informacin\xc4\x97s veiklos procesuose kriterijus._NEWLINE_Informacijos vadyboje did\xc5\xbeiausias d\xc4\x97mesys skiriamas duomenims, kurie transformuojami \xc4\xaf informacij\xc4\x85. Informacija yra esminis veiksnys organizacijoje tod\xc4\x97l did\xc5\xbeiausias d\xc4\x97mesys skiriamas tos informacijos rinkimui, kaupimui, sisteminimui, panaudojimui, skleidimui, kas beatodairiskai padeda u\xc5\xbetikrinti organizacijos veikl\xc5\xb3 efektyv\xc5\xb3 veikim\xc4\x85._NEWLINE_Informacijos i\xc5\xa1tekli\xc5\xb3 vadyba \xe2\x80\x93 tradicini\xc5\xb3 bei elektonini\xc5\xb3 dokument\xc5\xb3 valdymas (Wilson, 2002). Ji apima (duomen\xc5\xb3, tekst\xc5\xb3, garso ir vaizdo \xc4\xafra\xc5\xa1\xc5\xb3) i\xc5\xa1tekli\xc5\xb3 (intelekto ir fizini\xc5\xb3) valdym\xc4\x85 (planavimas, organizavimas, operavimas ir kontrol\xc4\x97), pagr\xc4\xafst\xc4\x85 sistem\xc5\xb3 tobulinim\xc4\x85 ir aptarnavim\xc4\x85 (duomen\xc5\xb3 apdorojimas, transformacija, platinimas, saugojimas) organizacijoje (Schneyman, 1985)_NEWLINE_Informacijos i\xc5\xa1tekli\xc5\xb3 vadyboje di\xc5\xbeiausias d\xc4\x97mesys skiriamas jau surinktai, turimai informacijai. Informacijos i\xc5\xa1tekli\xc5\xb3 vadyba yra tarsi logi\xc5\xa1ka seka informacijos vadybos procesui organizacijoje, nes jau turimus informacijos i\xc5\xa1teklius naudoja konkurencingumui stiprinti, apima ir \xc4\xafvairi\xc5\xb3 r\xc5\xab\xc5\xa1i\xc5\xb3 i\xc5\xa1tekli\xc5\xb3 tobulinim\xc4\x85 bei jau turim\xc5\xb3 elektronini\xc5\xb3 dokument\xc5\xb3 valdym\xc4\x85.'